b'\n_START_ARTICLE_\nEgzodus Hrvata i drugih nesrba iz BiH kod Davora kolovoza i rujna 1995.\n_START_PARAGRAPH_\nEgzodus Hrvata i drugih nesrba iz BiH kod Davora kolovoza i rujna 1995. bio je egzodus nesrpskog stanovni\xc5\xa1tva iz BiH, ponajvi\xc5\xa1e Hrvata, zatim Muslimana, Roma i drugog nesrpskog stanovni\xc5\xa1tva iz BiH. _NEWLINE_Veliku humanitarnu ulogu odigrali su mje\xc5\xa1tani Davora, Gradsko dru\xc5\xa1tvo Crvenoga kri\xc5\xbea i Centar za socijalni rad Nova Gradi\xc5\xa1ka. Oni su prognane ljude prihvatili i sigurno zbrinuli. Davorci su izbjegle i prognane ljude preko Save prevezli \xc4\x8damcima. _NEWLINE_Katoli\xc4\x8dko je stanovni\xc5\xa1tvo s podru\xc4\x8dja sjeverozapadne Bosne, ponajvi\xc5\xa1e banjalu\xc4\x8dke biskupije, ponajvi\xc5\xa1e Hrvati, ljeta godine 1995., bilo je prisiljeno bje\xc5\xbeati ispred velikosrpskog terora. Bili su prisiljeni napustiti svoje domova i spas potra\xc5\xbeiti u Hrvatskoj. U tom etni\xc4\x8dkom \xc4\x8di\xc5\xa1\xc4\x87enju sjeverozapadne Bosne Savu je kod Davora u kolovozu 1995. godine te manjim dijelom i u rujnu, pre\xc5\xa1lo 23.000 Hrvata, Muslimana, Roma i drugog nesrpskog stanovni\xc5\xa1tva; drugi izvori navode 25.000 osoba. 23. rujna 1995. tada je prvi put s prognanicima u Davor stigao i mons. Anto Orlovac._NEWLINE_U znak zahvalnosti Hrvata izbjeglih s podru\xc4\x8dja Banjalu\xc4\x8dke bisklupije, \xc5\xbeupljani Davora su od Hrvata koji su svoj novi dom na\xc5\xa1li u Oku\xc4\x8danima, dobili kri\xc5\xbe._NEWLINE_Spomendan se obi\xc4\x8dno obilje\xc5\xbeava po\xc4\x8detkom rujna.'